CELEX: 51998AP0182
Language: el
Date: 1998-05-13 00:00:00
Title: Ψήφισμα που αποτελεί τη γνώμη του Ευρωπαϊκού Κοινοβουλίου σχετικά με το διορισμό του Προέδρου της Εκτελεστικής Επιτροπής της Ευρωπαϊκής Κεντρικής Τράπεζας [7993/98 - C4- 0260/98]

Avis juridique important

|

51998AP0182

Ψήφισμα που αποτελεί τη γνώμη του Ευρωπαϊκού Κοινοβουλίου σχετικά με το διορισμό του Προέδρου της Εκτελεστικής Επιτροπής της Ευρωπαϊκής Κεντρικής Τράπεζας [7993/98 - C4- 0260/98]  

Επίσημη Εφημερίδα αριθ. C 167 της 01/06/1998 σ. 0086

A4-0182/98Ψήφισμα που αποτελεί τη γνώμη του Ευρωπαϊκού Κοινοβουλίου σχετικά με το διορισμό του Προέδρου της Εκτελεστικής Επιτροπής της Ευρωπαϊκής Κεντρικής Τράπεζας [7993/98 - C4-0260/98]Το Ευρωπαϊκό Κοινοβούλιο,- έχοντας υπόψη τη σύσταση του Συμβουλίου της 2ας Μαΐου 1998 (7993/98 - C4-0260/98),- έχοντας υπόψη το άρθρο 109 Α της Συνθήκης ΕΚ,- έχοντας υπόψη το άρθρο 50 του Πρωτοκόλλου σχετικά με το Καταστατικό του ΕΣΚΤ και της ΕΚΤ,- έχοντας υπόψη το άρθρο 36 του Κανονισμού του,- έχοντας υπόψη τη σύσταση της Επιτροπής Οικονομικής, Νομισματικής και Βιομηχανικής Πολιτικής (A4-0182/98),Α. λαμβάνοντας υπόψη ότι, κατά τη συνεδρίασή της στις 7 Μαΐου 1998, η Επιτροπή Οικονομικής, Νομισματικής και Βιομηχανικής Πολιτικής προέβη σε ακρόαση του κ. W. F. Duisenberg, προταθέντος από το Συμβούλιο για το αξίωμα του Προέδρου της Ευρωπαϊκής Κεντρικής Τράπεζας με διάρκεια θητείας 8 ετών, και ότι, κατά τη συνεδρίασή της στις 11 Μαΐου 1998, εξέτασε τα προσόντα του υποψηφίου βάσει των κριτηρίων που καθορίζονται στο άρθρο 109 Α της Συνθήκης ΕΚ,Β. λαμβάνοντας υπόψη ότι ο υποψήφιος προέβη σε προφορική δήλωση την οποία έθεσε υπόψη του Κοινοβουλίου,Γ. έχοντας υπόψη ότι ο Πρόεδρος της ΕΚΤ θα πρέπει να μεριμνά ώστε να διασφαλίζεται η συνέχεια της προεδρίας της Εκτελεστικής Επιτροπής της Τράπεζας, αποφεύγοντας μια ταχύτερη ή ταυτόχρονη διαδοχή τόσο του Προέδρου όσο και του Αντιπροέδρου,Δ. εκτιμώντας ότι η ΕΚΤ πρέπει να είναι πολιτικά ανεξάρτητη κατά τη στιγμή της συγκρότησής της[semigr ] ότι, ωστόσο, ο διορισμός των υποψηφίων για την Εκτελεστική Επιτροπή της ΕΚΤ είναι πολιτική πράξη,Ε. εκτιμώντας ότι η διαδικασία διορισμού που χρησιμοποιήθηκε στις 2-3 Μαΐου 1998 απεδείχθη κάθε άλλο παρά ικανοποιητική, ιδίως λόγω της απαίτησης για ομοφωνία,ΣΤ. εκτιμώντας ότι οι εν λόγω διαδικασίες πρέπει να βελτιωθούν στο μέλλον προκειμένου να ενισχυθεί η εμπιστοσύνη της κοινής γνώμης[semigr ]1. επικυρώνει το διορισμό του κ. W. F. Duisenberg ως καταλλήλου υποψηφίου για το αξίωμα του Προέδρου της Ευρωπαϊκής Κεντρικής Τράπεζας για θητεία διαρκείας 8 ετών[semigr ]2. αναθέτει στον Πρόεδρό του να διαβιβάσει την παρούσα γνώμη στον Πρόεδρο του Συμβουλίου, προκειμένου να τη διαβιβάσει στις κυβερνήσεις των κρατών μελών.